CELEX: C2004/284/52
Language: el
Date: 2004-11-20 00:00:00
Title: Υπόθεση T-377/04: Προσφυγή του Bart Nijs κατά του Ελεγκτικού Συνεδρίου των Ευρωπαϊκών Κοινοτήτων, που ασκήθηκε στις 16 Σεπτεμβρίου 2004

20.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 284/26
            
         Προσφυγή του Bart Nijs κατά του Ελεγκτικού Συνεδρίου των Ευρωπαϊκών Κοινοτήτων, που ασκήθηκε στις 16 Σεπτεμβρίου 2004
   (Υπόθεση T-377/04)
   (2004/C 284/52)
   Γλώσσα διαδικασίας: η γαλλική
   Ο Bart Nijs, κάτοικος Bereldange (Λουξεμβούργο), εκπροσωπούμενος από τον δικηγόρο Fränk Rollinger, με τόπο επιδόσεων στο Λουξεμβούργο, άσκησε στις 16 Σεπτεμβρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Ελεγκτικού Συνεδρίου των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση του Ελεγκτικού Συνεδρίου να μην προαγάγει τον προσφεύγοντα, κατά τη διαδικασία προαγωγών του 2003, σε μεταφραστή αναθεωρητή (το 2003: LA5).
            
         Λόγοι ακυρώσεως και κύρια επιχειρήματα
   Ο προσφεύγων στηρίζει την προσφυγή του στον ισχυρισμό ότι το καθού προέβη, κατά την επίμαχη διαδικασία προαγωγών, στη συγκριτική εξέταση των υποψηφιοτήτων χωρίς να λάβει υπόψη το σύνολο των στοιχείων βάσει των οποίων θα μπορούσε να διαμορφώσει την απόφασή του και χωρίς να διασφαλίσει την αμεροληψία, αφού στηρίχθηκε σε άνισα κριτήρια, παραμελώντας το συμφέρον της υπηρεσίας, και σε πηγές πληροφοριών που δεν επιδέχονται σύγκριση και προέρχονται, κατά το καθού, από έναν μόνο αναθεωρητή, του οποίου την επαγγελματική επάρκεια αμφισβητεί ο προσφεύγων.